Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: szabályzatra és a tartalékok kezelésére vonatkozó előírásokról szóló 170/1997. (X. 6.) Korm. rendelet 13. §-ának
Paragraph Index: 766

(3) A fedezeti céltartalékon belül az egyéni számlákat és a szolgáltatási számlákat kötelezettség és kötelezettség teljesítése alszámlákra bontva kell vezetni. A szolgáltatási számla alszámláit járadéktípusonként megbontva kell megnyitni. Az egyéni számlához kapcsolódóan pénztártagonként analitikus nyilvántartást kell vezetni. Az analitikus nyilvántartásnak tartalmaznia kell az Mbr. 15/A. §-ában meghatározott bevételi és kiadási jogcímek szerinti megbontásban, időrendi sorrendben, egységes szerkezetben a tárgyidőszakban történt jóváírásokat, illetve terheléseket, valamint a jóváírások és terhelések különbözetének összegében az adott időszak (tárgynegyedév, tárgyév) végén a pénztártagnak a pénztárral szemben fennálló, elismert követelését. A pénztártagnak egyéni számlája tárgyév végi egyenlegéről küldött értesítésnek — tájékoztató adatként — tartalmaznia kell a pénztártag tárgyév végi elismert követelésének piaci értékét is.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes